title: 2008/824/EB: 2008 m. spalio 22 d. Komisijos sprendimas, kuriuo įsteigiama Europos inovacijų grupių politikos grupė

text:
30.10.2008

               LT

               Europos Sąjungos oficialusis leidinys

               L 288/7

      KOMISIJOS SPRENDIMAS

   2008 m. spalio 22 d.
   kuriuo įsteigiama Europos inovacijų grupių politikos grupė
   (2008/824/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Sutarties 157 straipsniu Bendrijai ir valstybėms narėms pavesta užtikrinti, kad būtų sudarytos Bendrijos pramonės konkurencingumui reikalingos sąlygos, taip pat pavesta siekti geriau panaudoti inovacijų, mokslinių tyrimų ir technologijų plėtros politikos sukuriamą pramonės potencialą.

               (2)

               2006 m. spalio 24 d. Europos Parlamento ir Tarybos sprendimo Nr. 1639/2006/EB dėl Konkurencingumo ir inovacijų bendrosios programos įsteigimo (2007–2013 m.) (1) 13 straipsnyje reikalaujama skatinti konkrečių sektorių inovacijas, [inovacijų] grupes (angl. clusters), inovacijų tinklus, viešojo ir privataus sektorių inovacines partnerystes ir bendradarbiavimą su atitinkamomis tarptautinėmis organizacijomis bei naudojimąsi inovacijų valdymu.

               (3)

               Komisija komunikate Žinių taikymas praktikoje: įvairialypė ES naujovių strategija
                   (2) pripažįsta, kokios svarbios yra inovacijų grupės konkurencingumui ir inovacijoms – pagrindinėms priemonėms atotrūkiui tarp verslo, mokslinių tyrimų ir išteklių šalinti ir taip padėti žinioms greičiau patekti į rinką – bei ragina numatyti strateginės politikos gaires ir bendradarbiauti.

               (4)

               2006 m. gruodžio 4 d. išvadose Konkurencingumo taryba nurodė, kad inovacijų grupių stiprinimas yra vienas iš devynių strateginių prioritetų, siekiant sėkmingai įgyvendinti įvairialypę Europos inovacijų strategiją.

               (5)

               2008 m. kovo 13–14 d. Europos Vadovų Taryba savo išvadose pabrėžė, kad būtina geriau koordinuoti bendrąsias sąlygas stiprinant mokslo bei pramonės sąsajas, skatinant pasaulinio lygio inovacijų grupių kūrimą ir plėtojant regionų inovacijų grupes bei tinklus.

               (6)

               Europos inovacijų grupių memorandumas, paskelbtas ES pirmininkaujančios šalies 2008 m. sausio 22–23 d. Stokholme organizuotoje inovacijoms ir inovacijų grupėms skirtoje konferencijoje ir pasirašytas daugiau kaip 70 nacionalinių ir regioninių institucijų ir tarnybų, buvo svarbus žingsnis tolesnei inovacijų grupių plėtotei skatinti.

               (7)

               Europos inovacijų grupių aljansas, šiuo metu Europoje vienijantis daugiau kaip 70 partnerių organizacijų, buvo pirmasis žingsnis link inovacijų grupių bendradarbiavimo politikos ES mastu.

               (8)

               2008 m. birželio 19 d. Europos regionų komitetas patvirtintoje nuomonėje paragino įsteigti aukšto lygio ekspertų grupę inovacijų grupių klausimams nagrinėti, kuri galėtų būti diskusijų, kaip įgyvendinti bendrąją šios srities strategiją, forumas.

               (9)

               Komisija komunikate Pasaulinio lygio inovacijų grupių kūrimas Europos Sąjungoje: įvairialypės inovacijų strategijos įgyvendinimas
                   (3) nurodė, kad įsteigti Europos inovacijų grupių politikos grupę yra svarbus politikos darbotvarkės, skirtos pasaulinio lygio inovacijų grupėms ES remti, žingsnis.

               (10)

               Todėl būtina įsteigti Europos inovacijų grupių politikos grupę ir apibrėžti jos tikslus ir struktūrą.

               (11)

               Kad pasiektų minėtus tikslus, Komisijai reikia prašyti politikos formuotojų ir ekspertų, kompetentingų inovacijų grupių plėtros srityje, indėlio.

               (12)

               Europos inovacijų grupių politikos grupė turėtų keistis informacija apie inovacijų grupių politiką, siekiant toliau nagrinėti, kaip geriau padėti valstybėms narėms, kad jos remtų pasaulinio lygio inovacijų grupių kūrimąsi ES.

               (13)

               Europos inovacijų grupių politikos grupė turėtų būti sudaryta iš aukšto lygio narių, kurie turi patirties ir kompetencijos konkurencingumo ir inovacijų politikos srityse ir labai gerai supranta, kokia yra inovacijų grupių reikšmė ir kaip jos veikia ekonomikos plėtros procese.

               (14)

               Reikėtų numatyti Europos inovacijų grupių politikos grupės nariams taikomas informacijos atskleidimo taisykles nepažeidžiant saugumo taisyklių, nustatytų Komisijos sprendimo 2001/844/EB, (EAPB, Euratomas) priede (4).

               (15)

               Europos inovacijų grupių politikos grupės narių asmens duomenys turėtų būti renkami, tvarkomi ir skelbiami laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (5).

               (16)

               Tikslinga nustatyti šio sprendimo taikymo laikotarpį. Komisija nustatytu laiku svarstys pratęsimo tikslingumą,

         NUSPRENDĖ:
   1 straipsnis
   Europos inovacijų grupių politikos grupė
   Komisija įsteigia Europos inovacijų grupių politikos grupę (toliau – grupė).
   2 straipsnis
   Užduotys
   Grupės užduotys yra šios:

               a)

               gerinti Komisijos ir valstybių narių supratimą apie tai, kokios turėtų būti šiuolaikinės politikos priemonės kokybiškai inovacijų grupių veiklai remti,

               b)

               nustatyti ir toliau analizuoti sėkmingą ir nesėkmingą inovacijų grupių rėmimo praktiką bei teikti rekomendacijas, kaip geriau kurti Bendrijos inovacijų grupių politiką,

               c)

               vertinti tarptautines inovacijų grupių raidos tendencijas ir nustatyti būsimas inovacijų grupių politikos problemas, atsirasiančias dėl globalizacijos,

               d)

               nagrinėti priemones, kuriomis būtų šalinamos tarptautiniam inovacijų grupių bendradarbiavimui trukdančios kliūtys,

               e)

               analizuoti Bendrijos lygiu svarbiausių politikos sričių ir finansinių priemonių, kuriomis remiamos inovacijų grupės, papildomumą, teikti išvadas ir rekomendacijas,

               f)

               veikti kartu su Europos inovacijų grupių aljansu, ir, kai tinkama, įgyvendinant kitas inovacijų grupėms ir inovacijų grupių politikai remti skirtas iniciatyvas ir naudotis jų praktine patirtimi,

               g)

               per narių kadenciją surengti ne daugiau kaip tris tiriamuosius vizitus, siekiant studijuoti tarptautinę patirtį,

               h)

               bendradarbiauti, siekiant informuoti visuomenę apie diskusijas ir bendras išvadas,

               i)

               praėjus devyniems mėnesiams nuo grupės įsteigimo pateikti Komisijai vidurio laikotarpio ataskaitą, pasibaigus kadencijai – galutinę ataskaitą, kurioje būtų apibendrinta užduočių įgyvendinimo pažanga ir rekomendacijos. Galutinė ataskaita turėtų būti skelbiama viešai.

         Grupės pirmininkas dalyvauja su šiais klausimais susijusiose konferencijose ir renginiuose, kur pristato pagrindines grupės suformuluotas išvadas.
   3 straipsnis
   Narystė. Skyrimas
   1.   Europos Komisija skiria grupės narius, kurie yra šio sprendimo 2 straipsnyje nurodytų sričių aukšto lygio specialistai ir kurie atsiliepė į kvietimą teikti paraiškas. Komisijos atstovas prireikus gali pakviesti grupės darbe dalyvauti išskirtinę kompetenciją darbotvarkės klausimais turinčius ekspertus ar stebėtojus.
   2.   Grupę sudaro ne daugiau kaip 20 narių.
   3.   Grupės nariai skiriami 18 mėnesių kadencijai.
   4.   Nariai skiriami individualiai ir konsultuoja Komisiją neveikiami jokios išorinės įtakos.
   5.   Grupės nariai eina savo pareigas, kol pakeičiami arba kol baigiasi jų įgaliojimai.
   6.   Nariai, kurie nebegali įnešti veiksmingo indėlio į grupės darbą, atsistatydina arba nesilaiko šio straipsnio 4 dalyje arba EB sutarties 287 straipsnyje nustatytų sąlygų, gali būti pakeisti likusiam jų kadencijos laikotarpiui.
   7.   Individualiai paskirti nariai kiekvienais metais pasirašo įsipareigojimą veikti visuomenės interesais ir deklaraciją, kurioje nurodo, ar yra kokių nors interesų, galinčių turėti įtakos jų objektyvumui.
   8.   Individualiai paskirtų narių vardai ir pavardės skelbiami Įmonių ir pramonės generalinio direktorato interneto svetainėje ir Europos Sąjungos oficialiojo leidinio C serijoje. Narių vardai ir pavardės renkami, tvarkomi ir skelbiami vadovaujantis Reglamentu (EB) Nr. 45/2001.
   4 straipsnis
   Darbas
   1.   Europos Komisija skiria grupės pirmininką.
   2.   Per svarstymus grupėje gauta informacija neatskleidžiama, jei, Komisijos manymu, tokia informacija yra susijusi su konfidencialiais klausimais, nepažeidžiant Sprendimo 2001/844/EB (EAPB, Euratomas) priede išdėstytų saugumo taisyklių.
   3.   Grupė paprastai posėdžiauja Komisijos patalpose pagal jos nustatytas procedūras ir tvarkaraštį. Komisija grupei teikia sekretoriato paslaugas. Grupės posėdžiuose gali dalyvauti jos darbu suinteresuoti Komisijos pareigūnai.
   4.   Vadovaudamasi Komisijos priimtomis standartinėmis darbo tvarkos taisyklėmis, grupė patvirtina savo darbo tvarkos taisykles.
   5.   Komisija interneto svetainėje gali skelbti arba į ją įkelti atitinkamo dokumento originalo kalba su šiuo dokumentu susijusias visas grupės parengtas santraukas, išvadas ar išvadų dalį arba darbinius grupės dokumentus.
   5 straipsnis
   Posėdžių išlaidos
   Vadovaudamasi Komisijos taisyklėmis dėl išorės ekspertų išlaidų kompensavimo, Komisija atlygina grupės narių kelionės ir prireikus pragyvenimo išlaidas, susijusias su grupės veikla.
   Grupės nariams už jų teikiamas paslaugas neatlyginama.
   Posėdžių išlaidos atlyginamos neviršijant metinio biudžeto, kurį grupei skiria atsakingos Komisijos tarnybos.
   6 straipsnis
   Galiojimo pabaiga
   Šis sprendimas netenka galios 2011 m. birželio 30 d.

      Priimta Briuselyje, 2008 m. spalio 22 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 310, 2006 11 9, p. 15.

      (2)  COM(2006) 502 galutinis, 2006 9 13.

      (3)  COM(2008) 652, 2008 10 17.

      (4)  OL L 317, 2001 12 3, p. 1.

      (5)  OL L 8, 2001 1 12, p. 1.

      PRIEDAS
      Europos inovacijų grupių politikos grupė
      VEIKLOS NUOSTATAI
      1.   Pagrindinė informacija
      2006 m. gruodžio mėn. pagal Europos iniciatyvą INNOVA įsteigta Aukšto lygio inovacijų grupių patarėjų grupė, kurios užduotis – vadovauti diskusijoms apie inovacijų grupių politiką Europoje ir kurti bendrus veiksmus nustatančią inovacijų grupių darbotvarkę, skirtą tarpvalstybiniam bendradarbiavimui skatinti. Grupė turėjo didelę reikšmę rengiant Europos inovacijų grupių memorandumą (1), paskelbtą ES pirmininkaujančios šalies 2008 m. sausio 22–23 d. Stokholme surengtoje inovacijoms ir inovacijų grupėms skirtoje konferencijoje ir pasirašytą daugiau kaip 70 nacionalinių ir regionų vyriausybės institucijų ir tarnybų.
      2008 m. spalio 17 d. priimtame komunikate „Pasaulinio lygio inovacijų grupių kūrimas Europos Sąjungoje: įvairialypės inovacijų strategijos įgyvendinimas“ (2) numatyta įsteigti Europos inovacijų grupių politikos grupę, siekiant toliau padėti valstybėms narėms plėtoti strategiškesnę viziją, kad būtų užtikrinta kritinė masė ir pasaulinio lygio kokybiška veikla. Ši grupė pakeis Aukšto lygio inovacijų grupių patarėjų grupę, taps reikšmingesnė ir žinomesnė.
      2.   Europos inovacijų grupių politikos grupės įgaliojimai
      Europos inovacijų grupių politikos grupės veiklos sritis ir tikslas – keistis informacija apie inovacijų grupių politiką, siekiant toliau nagrinėti, kaip labiau padėti valstybėms narėms, kad jos remtų pasaulinio lygio inovacijų grupių kūrimą.
      Grupės užduotys:

                  —

                  gerinti Komisijos ir valstybių narių supratimą apie tai, kokios turėtų būti šiuolaikinės politikos priemonės kokybiškai inovacijų grupių veiklai remti,

                  —

                  nustatyti ir toliau analizuoti sėkmingą ir nesėkmingą inovacijų grupių rėmimo praktiką bei teikti rekomendacijas, kaip geriau kurti Bendrijos inovacijų grupių politiką,

                  —

                  vertinti tarptautines inovacijų grupių raidos tendencijas ir nustatyti būsimas inovacijų grupių politikos problemas, atsirasiančias dėl globalizacijos,

                  —

                  nagrinėti priemones, kuriomis būtų šalinamos tarptautiniam inovacijų grupių bendradarbiavimui trukdančios kliūtys,

                  —

                  analizuoti Bendrijos lygiu svarbiausių politikos sričių ir finansinių priemonių, kuriomis remiamos inovacijų grupės, papildomumą, teikti išvadas ir rekomendacijas,

                  —

                  veikti kartu su Europos inovacijų grupių aljansu, ir, kai tinkama, įgyvendinant inovacijų grupėms ir inovacijų grupių politikai remti skirtas iniciatyvas ir naudotis jų praktine patirtimi,

                  —

                  siekiant studijuoti tarptautinę patirtį, per narių kadenciją surengti ne daugiau kaip tris tiriamuosius vizitus,

                  —

                  bendradarbiauti, siekiant informuoti visuomenę apie diskusijas ir bendras išvadas,

                  —

                  praėjus devyniems mėnesiams nuo grupės įsteigimo pateikti Komisijai vidurio laikotarpio ataskaitą, o pasibaigus visai kadencijai – galutinę ataskaitą, kurioje būtų apibendrinta užduočių įgyvendinimo pažanga ir rekomendacijos. Galutinė ataskaita turėtų būti skelbiama viešai.

            Grupės pirmininkas dalyvauja su šiais klausimais susijusiose konferencijose ir renginiuose ir pristato rezultatus ir pagrindines grupės suformuluotas išvadas. Ataskaitos neperteikia Komisijos tarnybų nuomonės.
      3.   Sudėtis ir darbas
      3.1.   Sudėtis
      Europos inovacijų grupių politikos grupė bus sudaryta iš ne daugiau kaip 20 aukšto lygio narių, turinčių patirties ir kompetencijos konkurencingumo ir inovacijų politikos srityse. Grupę sudarys nariai, atstovaujantys aukšto lygio politikos formuotojams, verslui ir mokslinių tyrimų bei aukštojo mokslo institucijoms.
      Europos institucijų atstovai grupės posėdžiuose ir veikloje gali dalyvauti kaip stebėtojai.
      3.2.   Kvietimas teikti paraiškas
      Grupei sudaryti bus paskelbtas atviras kvietimas teikti paraiškas; kiekvienas kandidatas pateikia tinkamai argumentuotą pareiškimą, kuriame nurodomi motyvai dalyvauti grupėje. Ekspertai bus atrinkti vadovaujantis šiais kriterijais:

                  —

                  nariai turėtų būti labai kompetentingi ir patyrę konkurencingumo ir inovacijų politikos srityse regionų, nacionaliniu ir Bendrijos lygiu ir turėtų labai gerai suprasti inovacijų grupių reikšmę ekonominės plėtros procese, siekiant užtikrinti, kad analizė ir teikiamos rekomendacijos būtų pagrįstos ir atitiktų ES institucinę ir teisinę sistemą,

                  —

                  nariai turėtų turėti didelę ES reikalų ir darbo tarptautinėje aplinkoje patirtį,

                  —

                  nariai turėtų gerai mokėti anglų kalbą ir žodžiu, ir raštu, kad galėtų dalyvauti diskusijose ir įnešti indėlį rengiant ataskaitas.

            Prie iš suinteresuotųjų šalių gautų paraiškų turėtų būti pridėta medžiaga, iš kurios matytųsi, kad siūlomas kandidatas atitinka minėtus kriterijus.
      Grupės nariai skiriami 18 mėnesių kadencijai. Jeigu atrinktas ekspertas negali dalyvauti grupėje jos sudarymo ar egzistavimo metu, Europos Komisija atrenka naują ekspertą iš pateiktų reikalavimus atitinkančių pasiūlymų.
      3.3.   Galutinis grupės sudėties nustatymas
      Sprendimą dėl grupės galutinės sudėties Komisija priims remdamasi pasiūlymais, pateiktais pagal kvietimą teikti paraiškas.
      Iš siūlomų ekspertų Komisija, remdamasi pateiktais įrodymais dėl ankstesnės patirties siūlant ir įgyvendinant šios rūšies problemų sprendimus jų administracijoje, pagrindinėje organizacijoje, asociacijoje ar veiklos srityje, atrinks tuos ekspertus, kurių turima patirtis labiausiai atitinka grupės įgaliojimų sritį.
      Be to, remdamasi gautomis paraiškomis, Komisija sieks užtikrinti, kad grupėje būtų plačiai atstovaujama geografiniu požiūriu, išlaikyta lyčių pusiausvyra ir tinkamai atstovaujama suinteresuotosioms šalims.
      3.4.   Pirmininkas
      Europos Komisija išrenka pirmininką, atsižvelgdama į tai, kaip patikimai pasirinktas asmuo atstovauja suinteresuotųjų šalių interesams, kokį indėlį įneša į inovacijų grupių politikos formavimą arba krypties nustatymą įgaliojimuose nustatytais klausimais ir kokios jis turi reikiamos patirties. Europos Komisija skiria grupės pirmininką 18 mėnesių kadencijai.
      3.5.   Darbas
      Grupė posėdžiaus 4 kartus ir posėdžiams pirmininkaus paskirtasis pirmininkas. Grupei padės sekretoriatas, kurio paslaugas teiks įmonė, su kuria sudaryta sutartis. Minėtoji įmonė grupei teikia administracinę pagalbą, įskaitant posėdžių ir tiriamųjų vizitų organizavimą, pagalbą vidaus komunikacijai, narių kelionės ir apgyvendinimo išlaidų atlyginimą. Be to, sekretoriatas bus atsakingas už galutinio viešojo renginio organizavimą ir galutinės ataskaitos užbaigimą ir platinimą. Informacijos, gautos dalyvaujant grupės darbe, negalima atskleisti, jei Komisija teigia, kad ši informacija yra konfidenciali.
      3.6.   Trukmė
      Grupės užduotys baigiamos vykdyti per 18 mėnesių laikotarpį.
      3.7.   Grupės narių išlaidos
      Europos Komisija skelbs atvirą konkursą, kad išrinktų įmonę, su kuria bus sudaryta viešojo paslaugų pirkimo sutartis ir kuri grupei teiks sekretoriato paslaugas bei šios sutarties galiojimo laikotarpiu atlygins su grupės veikla susijusias narių kelionės ir pragyvenimo išlaidas.

         (1)  Europos inovacijų grupių memorandumą galima rasti tinklalapyje http://www.proinno-europe.eu/NWEV/uploaded_documents/European_Cluster_Memorandum.pdf

         (2)  COM(2008) 652, 2008 10 17.


title: 2007/769/EB: 2007 m. lapkričio 16 d. Komisijos sprendimas dėl vyresniųjų darbo inspektorių komiteto narių skyrimo naujai kadencijai

text:
29.11.2007

               LT

               Europos Sąjungos oficialusis leidinys

               L 311/42

      KOMISIJOS SPRENDIMAS

   2007 m. lapkričio 16 d.
   dėl vyresniųjų darbo inspektorių komiteto narių skyrimo naujai kadencijai
   (2007/769/EB)
   EUROPOS BENDRIJŲ KOMISIJA,
   atsižvelgdama į 1995 m. liepos 12 d. Komisijos sprendimą 95/319/EB, įsteigiantį Vyresniųjų darbo inspektorių komitetą (1), ypač į jo 5 straipsnį,
   atsižvelgdama į valstybių narių pateiktus kandidatų sąrašus,
   kadangi:

               (1)

               Remiantis sprendimo 5 straipsnio 1 dalimi Komitetą sudaro po du kiekvienos valstybės narės atstovus.

               (2)

               Remiantis to sprendimo 5 straipsnio 2 dalimi Komiteto narius valstybių narių siūlymu skiria Komisija.

               (3)

               Remiantis to sprendimo 5 straipsnio 3 dalimi Komiteto narių kadencija trunka trejus metus ir jų kadencija gali būti atnaujinama.

               (4)

               Ankstesnė Komiteto kadencija baigėsi 2006 m. gruodžio 31 d.

               (5)

               Todėl Komisija valstybių narių siūlymu turi skirti šio Komiteto narius trejų metų kadencijai,

         NUSPRENDĖ:
   Vienintelis straipsnis
   1.   Šio sprendimo priede išvardyti asmenys skiriami Vyresniųjų darbo inspektorių komiteto (VDIK) nariais trejų metų kadencijai nuo 2007 m. sausio 1 d. iki 2009 m. gruodžio 31 d.
   2.   Narių sąrašas informaciniais tikslais skelbiamas Europos Sąjungos oficialiajame leidinyje.

      Priimta Briuselyje, 2007 m. lapkričio 16 d.

            Komisijos vardu

         Vladimír ŠPIDLA

            Komisijos narys

      (1)  OL L 188, 1995 8 9, p. 11.

      PRIEDAS

                  BELGIJA

                  Karel VAN DAMME
                  Michel ASEGLIO

                  BULGARIJA

                  Totyu MLADENOV
                  Veselin VESELINOV

                  ČEKIJA

                  Rudolf HAHN
                  Anežka SIXTOVÁ

                  DANIJA

                  Jens JENSEN
                  Annemarie KNUDSEN

                  VOKIETIJA

                  Hans-Jürgen BIENECK
                  Helmut DEDEN

                  AIRIJA

                  Michael HENRY
                  Peter CLAFFEY

                  ESTIJA

                  Herko SUNTS
                  Katrin KAARMA

                  GRAIKIJA

                  Alexandros KARAGEORGIOU
                  Ioanna PAPAIOANNOU

                  ISPANIJA

                  Raimundo ARAGON BOMBIN
                  Javier VALLEJO SANTAMARIA

                  PRANCŪZIJA

                  Jean BESSIERE
                  Christiane GIRAUD

                  ITALIJA

                  Mario NOTARO
                  Mariano MARTONE

                  KIPRAS

                  Leandros NICOLAIDES
                  Anastasios YIANNAKI

                  LATVIJA

                  Rita ELCE
                  Tatjana ZABAROVSKA

                  LIETUVA

                  Mindaugas PLUKTAS
                  Dalia LEGIENĖ

                  LIUKSEMBURGAS

                  Robert HUBERTY
                  Paul WEBER

                  VENGRIJA

                  István PAPP
                  János GÁDOR

                  MALTA

                  Mark GAUCI
                  Vincent ATTARD

                  NYDERLANDAI

                  Jaap UIJLENBROEK
                  Peter WEEDA

                  AUSTRIJA

                  Eva-Elisabeth SZYMANSKI
                  Gertrud BREINDL

                  LENKIJA

                  Bozena BORYS-SZOPA
                  Roman GIEDROJĆ

                  PORTUGALIJA

                  Paulo MORGADO DE CARVALHO
                  Manuel Joaquim FERREIRA MADURO ROXO

                  RUMUNIJA

                  Mariana BĂSUC
                  Silvia TRUFĂȘILĂ

                  SLOVĖNIJA

                  Borut BREZOVAR
                  Boris RUŽIC

                  SLOVAKIJA

                  Andrej GMITTER
                  Jana GIBÓDOVÁ

                  SUOMIJA

                  Mikko HURMALAINEN
                  Jaakko ITÄKANNAS

                  ŠVEDIJA

                  Bernt NILSSON
                  Bertil REMAEUS

                  JUNGTINĖ KARALYSTĖ

                  Justin MC CRACKEN
                  Sandra CALDWELL


title: 1981 m. kovo 30 d. Tarybos sprendimas, didinantis generalinių advokatų skaičių Teisingumo Teisme

text:
Svarbus teisinis pranešimas

|

31981D0209

Oficialusis leidinys L 100 , 11/04/1981 p. 0021 - 0021 specialusis leidimas suomių kalba: skyrius 1 tomas 2 p. 0016  specialusis leidimas ispanų kalba: skyrius 01 tomas 3 p. 0077  specialusis leidimas švedų kalba: skyrius 1 tomas 2 p. 0016  specialusis leidimas portugalų kalba skyrius 01 tomas 3 p. 0077

		Tarybos sprendimas1981 m. kovo 30 d.didinantis generalinių advokatų skaičių Teisingumo Teisme(81/209/Euratomas, EAPB, EEB)EUROPOS BENDRIJŲ TARYBA,atsižvelgdama į Europos anglių ir plieno bendrijos steigimo sutartį, ypač į jos 32a straipsnį,atsižvelgdama į Europos ekonominės bendrijos steigimo sutartį, ypač į jos 166 straipsnį,atsižvelgdama į Europos atominės energijos bendrijos steigimo sutartį, ypač į jos 138 straipsnį,atsižvelgdama į Teisingumo Teismo prašymą jo 1978 m. liepos 21 d. memorandume dėl generalinių advokatų skaičiaus padidinimo,kadangi padidėjęs Teisingumo Teismo darbo krūvis pateisina, kad generalinių advokatų skaičius būtų padidintas iki penkių;kadangi siekiant padidinti generalinių advokatų skaičių turėtų būti pakeista Europos anglių ir plieno bendrijos steigimo sutarties 32a straipsnio pirma pastraipa, Europos ekonominės bendrijos steigimo sutarties 166 straipsnio pirma pastraipa ir Europos atominės energijos bendrijos steigimo sutarties 138 straipsnio pirma pastraipa;kadangi tam, kad pakaitomis būtų keičiami du ir trys generaliniai advokatai, turėtų būti pakeista Europos anglių ir plieno bendrijos steigimo sutarties 32b straipsnio trečia pastraipa, Europos ekonominės bendrijos steigimo sutarties 167 straipsnio trečia pastraipa ir Europos atominės energijos bendrijos steigimo sutarties 139 straipsnio trečia pastraipa;kadangi siekiant užtikrinti numatytos pakeitimo sistemos veikimą generalinio advokato, pirmą kartą paskirto užimti šiuo sprendimu įsteigtą postą, kadencijos pabaiga turi būti atidėta iki 1985 m. spalio 6 d.,NUSPRENDĖ:1 straipsnis"Teisingumo Teismui padeda penki generaliniai advokatai."2 straipsnis"Kas treji metai yra keičiama dalis generalinių advokatų. Pakaitomis keičiami du arba trys generaliniai advokatai."3 straipsnisGeneralinio advokato, pirmą kartą paskirto užimti šiuo sprendimu įsteigtą postą, kadencija baigiasi 1985 m. spalio 6 d.Priimta Briuselyje, 1981 m. kovo 30 d.Tarybos varduPirmininkasG. Braks--------------------------------------------------


title: 2011/568/ES: 2011 m. gegužės 10 d. Europos Parlamento sprendimas dėl Europos profesinio mokymo plėtros centro 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/130

         EUROPOS PARLAMENTO SPRENDIMAS
   2011 m. gegužės 10 d.
   dėl Europos profesinio mokymo plėtros centro 2009 finansinių metų biudžeto įvykdymo patvirtinimo
   (2011/568/ES)
   EUROPOS PARLAMENTAS,
   atsižvelgdamas į Europos profesinio mokymo plėtros centro 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos profesinio mokymo plėtros centro 2009 finansinių metų galutinių metinių ataskaitų kartu su Centro atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (3), ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0106/2011),

               1.

               patvirtina Europos profesinio mokymo plėtros centro direktoriui, kad Centro 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 130.

      (2)  OL L 248, 2002 9 16, p. 1.

      (3)  OL L 39, 1975 2 13, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/131

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos profesinio mokymo plėtros centro 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos profesinio mokymo plėtros centro 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos profesinio mokymo plėtros centro 2009 finansinių metų galutinių metinių ataskaitų kartu su Centro atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (3), ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 4185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0106/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2010 m. gegužės 5 d. Parlamentas patvirtino Europos profesinio mokymo plėtros centro direktoriui, kad Centro 2008 finansinių metų biudžetas įvykdytas (5), ir savo prie biudžeto įvykdymo patvirtinimo pridėtoje rezoliucijoje, inter alia:

                           —

                           atkreipė dėmesį į tai, kad Centras vėl perkėlė asignavimus (25 % mokėjimų asignavimų, t. y. 1 400 000 EUR),

                           —

                           pabrėžė, kad tai atspindi diferencijuotų asignavimų, skirtų pagrindinės veiklos išlaidoms, programavimo ir priežiūros trūkumus;

               C.

               kadangi Centro 2009 m. biudžetas buvo 18 530 000 EUR, t. y. 1 % didesnis nei 2008 finansiniais metais;

      Veikla

               1.

               nurodo, jog Audito Rūmai patvirtino, kad biudžeto, kurį sudaro 18 500 000 EUR, metinėse finansinėse ataskaitose teisingai pateikiama Centro 2009 m. gruodžio 31 d. finansinė padėtis ir kad Centro 2009 finansinių metų operacijos buvo atliekamos ir pinigų srautų judėjimas vyko pagal jo finansines taisykles;

               2.

               džiaugiasi, kad Audito Rūmai pareiškė, jog Centro 2009 finansinių metų metinėse finansinėse ataskaitose nurodytos operacijos yra teisėtos ir tvarkingos; palankiai vertina tai, kad Centras 2011 m. planuoja pateikti Gantto lenteles su duomenimis apie visas pagrindines veiklos sritis; primena Centrui, kad naudojant šias lenteles galima greitai nustatyti laiką, kurį kiekvienas darbuotojas skiria konkrečiam projektui, ir skatinti vadovautis į rezultatus orientuotu principu;

               3.

               džiaugiasi, kad 2009 m. Centras pradėjo taikyti veiklos vertinimo sistemą (VVS) 2009–2011 m. vidutinės trukmės tikslams ir savo metinei veiklos programai vertinti, taip pat džiaugiasi, kad parengė veiklos rodiklių gaires siekdamas stebėti pažangą ir įvertinti našumą, rezultatus ir poveikį; ypač mano, kad įdiegus VVS Centrui bus lengviau valdyti ir vertinti savo poveikį, veiksmingumą, efektyvumą ir svarbą; be to, mano, kad taikant šią sistemą būtų galima dar labiau pagerinti biudžeto pagal veiklos sritis sudarymą ir atidžiau stebėti mokėjimų asignavimus siekiant išvengti perkėlimų;

               4.

               ragina Centrą lentelėje, kuri turi būti pridėta prie kitos Audito Rūmų ataskaitos, pateikti aiškų operacijų, atliktų tais metais, kurių biudžeto įvykdymas tvirtinamas, palyginimą su ankstesnių finansinių metų operacijomis, kad biudžeto įvykdymą tvirtinanti institucija galėtų veiksmingiau įvertinti Centro veiklą skirtingais metais;

               5.

               domisi Centro veikla, susijusia su Norvegija ir Islandija, ir atkreipia dėmesį į tai, kad jis pateikė planą, kaip suderinti Norvegijos ir Islandijos įnašų naudojimą su Sąjungos subsidijos naudojimu, kuris turėtų būti įgyvendintas iki 2013 m.;

      Žmogiškieji ištekliai

               6.

               pažymi, kad Centras, atsižvelgdamas į Audito Rūmų 2009 m. ataskaitoje, kurioje jis buvo skatinamas dar labiau padidinti skaidrumą, pateiktas pastabas padarė įdarbinimo procedūrų pakeitimų; palankiai vertina Centro iniciatyvą, kuri vykdoma nuo 2010 m. birželio mėn., testų raštu ir pokalbių klausimus parengti prieš pradedant pirminę atranką;

      Asignavimų perkėlimas į kitą laikotarpį

               7.

               atkreipia dėmesį į tai, kad Centras perkėlė asignavimus į kitą laikotarpį (31 % administracinių išlaidų – II antraštinė dalis) ir panaikino mokėjimų asignavimus (24 % visų asignavimų, skirtų pagrindinės veiklos išlaidoms); atitinkamai ragina Centrą toliau gerinti veiklos programavimą ir stebėseną, taip pat labiau laikytis metinio periodiškumo principo;

      Biudžeto valdymas

               8.

               ragina Centrą veiksmingiau laikytis biudžeto konkretumo ir skaidrumo principų; pripažįsta, kad 2010 m. birželio mėn. Centras informavo valdybą apie visus 2009 ir 2010 m. perkėlimus ir nuo to laiko nuolat informuoja valdybą apie perkėlimus, taip pat išaiškino 10 % taisyklę savo naujose finansinių taisyklių, kurias valdyba patvirtino 2010 m. gruodžio mėn., įgyvendinimo taisyklėse;

      Vidaus auditas

               9.

               pripažįsta, kad Centras perdavė už biudžeto įvykdymo patvirtinimą atsakingai institucijai Centro direktoriaus parengtą ataskaitą, kurioje apibendrintai pateikiamas Vidaus audito tarnybos (VAT) rekomendacijos turinys, kaip nurodyta finansinio reglamento 72 straipsnio 5 dalyje; nepaisant to, ragina Centro direktorių pateikti konkrečios informacijos apie VAT 2008 m. gruodžio 31 d. pateiktų 15 rekomendacijų ir 2009 m. gruodžio 31 d. – 14 naujų rekomendacijų turinį;

               10.

               palankiai vertina tai, kad siekdamas pagerinti metinio viešųjų pirkimų plano sudarymą ir stebėseną 2009 m. Centras įdiegė internetinę viešųjų pirkimų programą;

               11.

               pažymi, kad siekdamas dar labiau padidinti turto inventorizacijos vykdymo skaidrumą Centras 2009 m. pradėjo taikyti atnaujintą įsipareigojimų panaikinimo procedūrą; be to, pastebi, kad tais pačiais metais Centras pradėjo grįsti dokumentais pagrindinį kontrolės procesą; atitinkamai ragina Centrą informuoti biudžeto įvykdymą tvirtinančią instituciją apie susijusius veiksmus, kurių ji ėmėsi;

               12.

               sveikina Centrą, kuris tapo pirmąja agentūra, 2009 m. savanoriškai atlikusia bandomąjį etinės aplinkos auditą;

               13.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl agentūrų veiklos, finansų valdymo ir kontrolės.

      (1)  OL C 338, 2010 12 14, p. 130.

      (2)  OL L 248, 2002 9 16, p. 1.

      (3)  OL L 39, 1975 2 13, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 124.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2015 m. balandžio 29 d. Europos Parlamento sprendimas (ES) 2015/1649 dėl Europos ligų prevencijos ir kontrolės centro 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/212

      EUROPOS PARLAMENTO SPRENDIMAS (ES) 2015/1649
      2015 m. balandžio 29 d.
      dėl Europos ligų prevencijos ir kontrolės centro 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos ligų prevencijos ir kontrolės centro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos ligų prevencijos ir kontrolės centro 2013 finansinių metų metinių finansinių ataskaitų su Centro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Centras įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (5), ypač į jo 23 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8–0069/2015),

         1.

            patvirtina Europos ligų prevencijos ir kontrolės centro direktoriui, kad Centro 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 123.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 142, 2004 4 30, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2012/300/ES: 2012 m. birželio 7 d. Tarybos sprendimas, kuriuo skiriamas Europos ekonomikos ir socialinių reikalų komiteto Austrijai atstovaujantis narys

text:
12.6.2012

               LT

               Europos Sąjungos oficialusis leidinys

               L 151/32

         TARYBOS SPRENDIMAS
   2012 m. birželio 7 d.
   kuriuo skiriamas Europos ekonomikos ir socialinių reikalų komiteto Austrijai atstovaujantis narys
   (2012/300/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Austrijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Johann KÖLTRINGER kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Dr. Ferdinand MAIER, Generalsekretär des Österreichischen Raiffeisenverbands.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 7 d.

            Tarybos vardu

            Pirmininkas

         M. BØDSKOV

      (1)  OL L 251, 2010 9 25, p. 8.


title: 2015 m. balandžio 29 d. Europos Parlamento sprendimas (ES) 2015/1678 dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/316

      EUROPOS PARLAMENTO SPRENDIMAS (ES) 2015/1678
      2015 m. balandžio 29 d.
      dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2011 m. spalio 25 d. Europos Parlamento ir Tarybos reglamentą (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (5), ypač į jo 33 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0099/2015),

         1.

            pažymi, kad Europos didelės apimties IT sistemų laisvės, saugumo ir teisingumo erdvėje operacijų valdymo agentūros galutinės metinės finansinės ataskaitos pridėtos prie Audito Rūmų ataskaitos;

         2.

            pritaria Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos didelės apimties IT sistemų laisvės, saugumo ir teisingumo erdvėje operacijų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 326.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 286, 2011 11 1, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2005/68/BUSP:  2005 m. sausio 24 d. Tarybos sprendimas, iš dalies keičiantis Sprendimą 2004/197/BUSP, nustatantį Europos Sąjungos karinio ar gynybinio pobūdžio operacijų bendrųjų išlaidų finansavimo administravimo mechanizmą (Athena)

text:
29.1.2005

               LT

               Europos Sąjungos oficialusis leidinys

               L 27/59

      TARYBOS SPRENDIMAS

   2005 m. sausio 24 d.
   iš dalies keičiantis Sprendimą 2004/197/BUSP, nustatantį Europos Sąjungos karinio ar gynybinio pobūdžio operacijų bendrųjų išlaidų finansavimo administravimo mechanizmą (Athena)
   (2005/68/BUSP)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 13 straipsnio 3 dalį ir 28 straipsnio 3 dalį,
   kadangi:

               (1)

               2004 m. vasario 23 d. Taryba priėmė Sprendimą 2004/197/BUSP (1), kuriame numatoma, kad jis pirmą kartą bus peržiūrėtas iki 2004 metų pabaigos.

               (2)

               Taryba savo 2003 m. gegužės 14 d. išvadose patvirtino, kad reikia greitojo reagavimo pajėgų, visų pirma humanitarinėms ir gelbėjimo užduotims.

               (3)

               ES karinis komitetas 2004 m. kovo 3 d. pranešime išsamiai apibrėžė ES karinio greitojo reagavimo sąvoką. 2004 m. birželio 14 d. jis plačiau apibrėžė ES kovos grupių sąvoką.

               (4)

               2004 m. birželio 17 d. Europos Vadovų Taryba patvirtino ESGP ataskaitą, kurioje pabrėžiama, kad turėtų būti plėtojami ES greitojo reagavimo pajėgumai siekiant iki 2005 m. pradžios sudaryti pradines operatyvines pajėgas.

               (5)

               Atsižvelgiant į šiuos pokyčius, ES karinių operacijų, ypač greitojo reagavimo operacijų, pradinis finansavimas turėtų būti pagerintas. Todėl nauja pradinio finansavimo schema pirmiausia numatyta greitojo reagavimo operacijoms; tam tikromis aplinkybėmis išankstinė įmoka gali būti naudojama įprastos operacijos pradiniam finansavimui, visų pirma tuo atveju, kai priėmus bendruosius veiksmus imtis veiksmų šiek tiek vėluojama priimti sprendimą pradėti operaciją.

               (6)

               Sprendimas 2004/197/BUSP turėtų būti atitinkamai iš dalies pakeistas,

         NUSPRENDĖ:
   1 straipsnis
   Sprendimas 2004/197/BUSP iš dalies keičiamas taip:

               1)

               25 straipsnis pakeičiamas taip:
               „25 straipsnis
               Pradinis finansavimas
               1.   ES karinių greitojo reagavimo operacijoms orientacinės sumos dydžio įmokas moka prisidedančiosios valstybės narės. Nepažeidžiant 24 straipsnio 4 dalies, mokėjimai atliekami toliau nurodyta tvarka.
               2.   ES karinių greitojo reagavimo operacijų pradiniam finansavimui dalyvaujančios valstybės narės:

                           a)

                           moka išankstines įmokas Athena;

                           b)

                           arba Tarybai nusprendus vykdyti ES karinę greitojo reagavimo operaciją, prie kurios finansavimo jos prisideda, moka orientacinės sumos dydžio įmokas tos operacijos bendrosioms išlaidoms per penkias dienas nuo pareikalavimo išsiuntimo dienos, išskyrus atvejus, kai Taryba priima kitokį sprendimą.

                     3.   Pirmiau minėtu tikslu, specialusis komitetas, kurį sudaro po vieną atstovą iš kiekvienos valstybės narės, pasirinkusios mokėti išankstines įmokas (toliau – „iš anksto mokančios valstybės narės“), nustato laikinuosius asignavimus, įrašomus atskiroje biudžeto antraštėje. Šiuos laikinuosius asignavimus sudarys įmokos, kurias moka iš anksto mokančiosios valstybės narės per 90 dienų nuo pareikalavimo mokėti tokias įmokas išsiuntimo dienos. Tačiau 2005 metų išankstinės įmokos mokamos dviem dalimis, atitinkamai iki 2005 m. balandžio 30 d. ir iki lapkričio 30 d.
               4.   Nepažeidžiant 24 straipsnio 4 dalies, įmokos, kurias turi mokėti iš anksto mokanti valstybė narė už operaciją, ir kurios neviršija įmokos, kurią ji sumokėjo šio straipsnio 3 dalyje minimiems laikiniesiems asignavimams padengti, dydžio, sumokamos per 90 dienų nuo pareikalavimo išsiuntimo dienos. Panašia išankstinių įmokų suma gali naudotis operacijos vadas.
               5.   Nepaisant 20 straipsnio, bet kokie šio straipsnio 3 dalyje minimi operacijai naudojami laikinieji asignavimai papildomi per 90 dienų nuo pareikalavimo išsiuntimo dienos.
               6.   Nepažeidžiant šio straipsnio 1 dalies, bet kuri iš anksto mokanti valstybė narė tam tikromis aplinkybėmis gali įgalioti administratorių panaudoti savo išankstines įmokas operacijos, kurioje ji dalyvauja, įmokoms, jeigu tai nėra greitojo reagavimo operacija. Atitinkama valstybė narė papildo išankstinę įmoką per 90 dienų nuo pareikalavimo išsiuntimo dienos.
               7.   Nepaisant 31 straipsnio 3 dalies, operacijos vadas gali skirstyti ir mokėti sumas, kuriomis jam galima naudotis.
               8.   Bet kuri valstybė narė gali pakeisti savo pasirinkimą mažiausiai prieš tris mėnesius apie tai pranešdama administratoriui.“.

               2)

               24 straipsnio 6 dalis iš dalies keičiama taip:
               „6.   Nepažeidžiant kitų šio sprendimo nuostatų, įmokos sumokamos per 30 dienų nuo atitinkamo pareikalavimo mokėti įmokas išsiuntimo dienos.“.

         2 straipsnis
   Šis sprendimas įsigalioja 2005 m. vasario 1 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. sausio 24 d.

            Tarybos vardu

            Pirmininkas

         F. BODEN

      (1)  OL L 63, 2004 2 28, p. 68.


title: 1995 m. spalio 4 d. Komisijos Sprendimas dėl Laikinojo susitarimo dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos sudarymo Europos anglių ir plieno bendrijos ir Europos atominės energijos bendrijos vardu

text:
Svarbus teisinis pranešimas

|

31995D0415

Oficialusis leidinys L 247 , 13/10/1995 p. 0030 - 0031

		Komisijos Sprendimas1995 m. spalio 4 d.dėl Laikinojo susitarimo dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos sudarymo Europos anglių ir plieno bendrijos ir Europos atominės energijos bendrijos vardu(95/415/Euratomas/EAPB)EUROPOS BENDRIJŲ KOMISIJA,atsižvelgdama į Europos anglių ir plieno bendrijos steigimo sutartį, ypač į jos 95 straipsnio pirmą dalį,atsižvelgdama į Europos atominės energijos bendrijos steigimo sutartį, ypač į jos 101 straipsnio antrą dalį,kadangi iki Partnerystės ir bendradarbiavimo susitarimo, pasirašyto 1994 m. birželio 24 d. Korfu, įsigaliojimo būtina patvirtinti Laikinąjį susitarimą dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos, pasirašytą 1995 m. liepos 17 d. Briuselyje,kadangi Laikinojo susitarimo sudarymas yra būtinas Bendrijos tikslams, ypač išdėstytiems Europos anglių ir plieno bendrijos steigimo sutarties 2 ir 3 straipsniuose, pasiekti ir kadangi Sutartyje nenumatytos nuostatos visiems šiuo sprendimu apimamiems atvejams;pasitarusi su Konsultaciniu komitetu ir turėdama Tarybos pritarimą,NUSPRENDĖ:1 straipsnisLaikinasis susitarimas dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos, kartu su dviem protokolais ir pareiškimais yra patvirtinamas Europos anglių ir plieno bendrijos ir Europos atominės energijos bendrijos vardu.Šie tekstai pridedami prie šio sprendimo.2 straipsnisKomisijos pirmininkas Europos anglių ir plieno bendrijos ir Europos atominės energijos bendrijos vardu įteiks Laikinojo susitarimo 35 straipsnyje numatytą pranešimą.Priimta Briuselyje, 1995 m. spalio 4 d.Komisijos varduJacques SanterPirmininkas--------------------------------------------------


title: 2007/341/EB: 2007 m. balandžio 19 d. Tarybos sprendimas dėl Europos bendrijos ir Rusijos Federacijos readmisijos susitarimo sudarymo

text:
17.5.2007

                  LT

                  Europos Sąjungos oficialusis leidinys

                  L 129/38

         TARYBOS SPRENDIMAS
         2007 m. balandžio 19 d.
         dėl Europos bendrijos ir Rusijos Federacijos readmisijos susitarimo sudarymo
         (2007/341/EB)
         EUROPOS SĄJUNGOS TARYBA,
         atsižvelgdama į Europos bendrijos steigimo sutartį, ypač į jos 63 straipsnio 3 punkto b papunktį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirmąja pastraipa,
         atsižvelgdama į Komisijos pasiūlymą,
         atsižvelgdama į Europos Parlamento nuomonę,
         kadangi:

                     (1)

                     Komisija Europos bendrijos vardu derėjosi dėl Europos bendrijos ir Rusijos Federacijos readmisijos susitarimo sudarymo.

                     (2)

                     Šis susitarimas Europos bendrijos vardu buvo pasirašytas 2006 m. gegužės 25 d. pagal 2006 m. gegužės 22 d. priimtą Tarybos sprendimą su sąlyga, kad jis bus sudarytas.

                     (3)

                     Šis susitarimas turėtų būti patvirtintas.

                     (4)

                     Susitarimu įsteigiamas Jungtinis readmisijos komitetas, kuris gali priimti savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.

                     (5)

                     Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 3 straipsnį Jungtinė Karalystė pranešė apie savo norą dalyvauti priimant ir taikant šį sprendimą.

                     (6)

                     Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius ir nepažeidžiant minėto protokolo 4 straipsnio, Airija nedalyvauja priimant šį sprendimą ir jis jai yra neprivalomas ir netaikomas.

                     (7)

                     Pagal Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šį sprendimą ir dėl to jis nėra jai privalomas ar taikomas,

               NUSPRENDĖ:

            1 straipsnis
            Bendrijos vardu patvirtinamas Europos bendrijos ir Rusijos Federacijos readmisijos susitarimas.
            Susitarimo tekstas pridedamas prie šio sprendimo.

            2 straipsnis
            Tarybos pirmininkas pateikia Susitarimo 23 straipsnio 2 dalyje numatytą pranešimą (1).

            3 straipsnis
            Komisija, padedama valstybių narių ekspertų, atstovauja Bendrijai pagal Susitarimo 19 straipsnį įsteigtame Jungtiniame readmisijos komitete.

            4 straipsnis
            Bendrijos poziciją Jungtiniame readmisijos komitete dėl jo darbo tvarkos taisyklių priėmimo pagal Susitarimo 19 straipsnio 5 dalį nustato Komisija, pasikonsultavusi su Tarybos paskirtu specialiuoju komitetu.

            5 straipsnis
            Šis sprendimas skelbiamas Europos Sąjungos oficialiajame leidinyje.

            Priimta Liuksemburge, 2007 m. balandžio 19 d.

                  Tarybos vardu

                  Pirmininkė

               B. ZYPRIES

            (1)  Readmisijos susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2008 m. vasario 13 d. Politinio ir saugumo komiteto sprendimas CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo

text:
29.2.2008

               LT

               Europos Sąjungos oficialusis leidinys

               L 56/64

      POLITINIO IR SAUGUMO KOMITETO SPRENDIMAS CHAD/1/2008
   2008 m. vasario 13 d.
   dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo
   (2008/172/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2007 m. spalio 15 d. Tarybos bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (1) (operacija EUFOR Tchad/RCA), ypač į jų 10 straipsnį,
   kadangi:

               (1)

               Politinio ir saugumo komiteto prašymu ir pagal Europos Sąjungos karinio komiteto (ESKK) užduotį, ES operacijos vadas ir ES pajėgų vadas 2007 m. lapkričio 9, 14 ir 21 d., 2007 m. gruodžio 19 d. ir 2008 m. sausio 11 d. surengė pajėgų kūrimo konferencijas.

               (2)

               ES operacijos vadui ir ESKK pateikus rekomendacijas dėl Albanijos įnašo, Albanijos įnašas turėtų būti priimtas.

               (3)

               Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         NUSPRENDĖ:
   1 straipsnis
   Trečiųjų valstybių įnašai
   Remiantis pajėgų kūrimo konferencijų rezultatais Albanijos įnašas į ES karinę operaciją Čado Respublikoje ir Centrinės Afrikos Respublikoje yra priimamas.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje, 2008 m. vasario 13 d.

            Politinio ir saugumo komiteto vardu

            Pirmininkė

         M. IPAVIC

      (1)  OL L 279, 2007 10 23, p. 21.


title: 2008/150/EB: 2008 m. vasario 12 d. Tarybos sprendimas dėl susitarimo, sudaromo pasikeičiant laiškais, kuriuo iš dalies keičiamas Protokolas, nustatantis Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d. , pasirašymo Europos bendrijos vardu ir dėl laikino jo taikymo

text:
22.2.2008

               LT

               Europos Sąjungos oficialusis leidinys

               L 48/31

      TARYBOS SPRENDIMAS

   2008 m. vasario 12 d.
   dėl susitarimo, sudaromo pasikeičiant laiškais, kuriuo iš dalies keičiamas Protokolas, nustatantis Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d., pasirašymo Europos bendrijos vardu ir dėl laikino jo taikymo
   (2008/150/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį, kartu su 300 straipsnio 2 dalimi,
   atsižvelgdama į Komisijos pasiūlymą,
   kadangi:

               (1)

               2006 m. sausio 23 d. Tarybos reglamentu (EB) Nr. 115/2006 (1) buvo priimtas Protokolas, nustatantis Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d.

               (2)

               Atsižvelgiant į puikų dabartinio Žuvininkystės susitarimo vykdymą ir Seišelių valdžios institucijoms siekiant sustiprinti partnerystę, o Bendrijos valdžios institucijoms – suderinti šį Protokolą su kitais tunų žvejybą reglamentuojančiais protokolais, abi Šalys pasikeisdamos laiškais parafavo dabartinio Protokolo pakeitimus. Pasikeitime laiškais buvo atsižvelgta į šių pakeitimų rezultatus, kurie yra susiję su orientacinio kiekio padidinimu, partnerystės rėmimu ir laivų savininkų mokesčio bei įnašo iš Bendrijos biudžeto santykio pakeitimu.

               (3)

               Kad šie Protokolo pakeitimai būtų taikomi nuo 2008 m. sausio 18 d., reikėtų pasirašyti susitarimą, sudaromą pasikeičiant laiškais, su sąlyga, kad jį vėliau patvirtins Taryba.

               (4)

               Šiais pakeitimais nekeičiamas žvejybos galimybių paskirstymo valstybėms narėms būdas,

         NUSPRENDĖ:
   1 straipsnis
   Taryba Bendrijos vardu tvirtina susitarimo, sudaromo pasikeičiant laiškais, kuriuo iš dalies keičiamas Protokolas, nustatantis Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d., pasirašymą.
   Susitarimo, sudaromo pasikeičiant laiškais, tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį(-is), kuriam(-iems) suteikiami įgaliojimai Bendrijos vardu pasirašyti pasikeičiant laiškais sudaromą susitarimą, su sąlyga, kad jis bus sudarytas.
   3 straipsnis
   Susitarimą, sudaromą pasikeičiant laiškais, Bendrija laikinai taiko nuo 2008 m. sausio 18 d.
   4 straipsnis
   Protokole nustatytos ir 2006 m. sausio 23 d. Tarybos reglamente Nr. 115/2006 išdėstytos žvejybos galimybės nekeičiamos, patvirtinamas toks jų paskirstymo būdas:

               Žvejybos kategorijos

               Valstybė narė

               Žvejybos galimybės

               Tunų žvejybos seineriai

               Prancūzija

               17 laivų

               Ispanija

               22 laivai

               Italija

               1 laivas

               Paviršinėmis ūdomis žvejojantys laivai

               Ispanija

               2 laivai

               Prancūzija

               5 laivai

               Portugalija

               5 laivai

         Jei pagal šių valstybių narių pateiktas licencijų paraiškas nėra išnaudojamos visos Protokole nustatytos žvejybos galimybės, Komisija gali svarstyti bet kurios kitos valstybės narės licencijų paraiškas.

      Priimta Briuselyje, 2008 m. vasario 12 d.

            Tarybos vardu

            Pirmininkas

         A. BAJUK

      (1)  OL L 21, 2006 1 25, p. 1.

         SUSITARIMAS,
      sudarytas pasikeičiant laiškais, dėl Protokolo, nustatančio Europos Ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d., pakeitimų laikino taikymo
      Gerbiamasis Pone,
      Džiaugiuosi, kad Seišelių Respublikos ir Europos bendrijos derybininkai susitarė dėl Protokolo, kuriuo nustatomos žvejybos galimybės ir finansinis įnašas, bei jo priedo pakeitimų.
      2007 m. kovo 20–21 d. Briuselyje vykusių derybų rezultatai leido persvarstyti žvejybos galimybes, numatytas Protokole, nustatančiame Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d. Šio Protokolo pakeitimai pateikiami priede. Taip persvarsčius ir 2007 m. kovo 21 d. abiem Šalims parafavus Protokolą, siūlau Jums tuo pačiu metu tęsti pakeisto Protokolo ir jo priedo bei priedėlių tekstų tvirtinimo ir (arba) ratifikavimo procedūrą, remiantis Seišelių Respublikoje ir Europos bendrijoje galiojančia ir minėtų dokumentų įsigaliojimui reikalinga tvarka.
      Siekdamas, kad nebūtų trukdoma Bendrijos laivų žvejybos veiklai Seišelių vandenyse ir remdamasis 2007 m. kovo 21 d. persvarstytu Protokolu, nustatančiu žvejybos galimybes ir finansinį įnašą laikotarpiu nuo 2008 m. sausio 18 d. iki 2011 m. sausio 17 d., Jums pranešu, kad Seišelių Respublikos Vyriausybė yra pasiruošusi nuo 2008 m. sausio 18 d. laikinai taikyti persvarstytą Protokolą, kol jis įsigalios pagal Protokolo 13 straipsnį, su sąlyga, kad Europos bendrija pasirengusi padaryti tą patį.
      Savaime suprantama, kad tokiu atveju persvarstytas ir persvarstyto Protokolo 2 straipsnyje numatytas finansinis įnašas bus pervestas, kai abi Šalys viena kitai praneš apie Protokolo ir jo peržiūrėto priedo įsigaliojimui reikalingų procedūrų užbaigimą.
      Būčiau dėkingas, jei galėtumėte patvirtinti, ar Europos bendrija sutinka su tokiu laikinu taikymu.
      Reiškiu Jums savo didžią pagarbą.

            Seišelių Respublikos Vyriausybės vardu

      Gerbiamasis Pone,
      Turiu garbę pranešti, kad gavau Jūsų šios dienos laišką, kuriame rašoma:

         „Džiaugiuosi, kad Seišelių Respublikos ir Europos bendrijos derybininkai susitarė dėl Protokolo, kuriuo nustatomos žvejybos galimybės ir finansinis įnašas, bei jo priedo pakeitimų.
         2007 m. kovo 20–21 d. Briuselyje vykusių derybų rezultatai leido persvarstyti žvejybos galimybes, numatytas Protokole, nustatančiame Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d. Šio Protokolo pakeitimai pateikiami priede. Taip persvarsčius ir 2007 m. kovo 21 d. abiem Šalims parafavus Protokolą, siūlau Jums tuo pačiu metu tęsti pakeisto Protokolo ir jo priedo bei priedėlių tekstų tvirtinimo ir (arba) ratifikavimo procedūrą, remiantis Seišelių Respublikoje ir Europos bendrijoje galiojančia ir minėtų dokumentų įsigaliojimui reikalinga tvarka.
         Siekdamas, kad nebūtų trukdoma Bendrijos laivų žvejybos veiklai Seišelių vandenyse ir remdamasis 2007 m. kovo 21 d. persvarstytu Protokolu, nustatančiu žvejybos galimybes ir finansinį įnašą laikotarpiu nuo 2008 m. sausio 18 d. iki 2011 m. sausio 17 d., Jums pranešu, kad Seišelių Respublikos Vyriausybė yra pasiruošusi nuo 2008 m. sausio 18 d. laikinai taikyti persvarstytą Protokolą, kol jis įsigalios pagal Protokolo 13 straipsnį, su sąlyga, kad Europos bendrija pasirengusi padaryti tą patį.
         Savaime suprantama, kad tokiu atveju persvarstytas ir persvarstyto Protokolo 2 straipsnyje numatytas finansinis įnašas bus pervestas, kai abi Šalys viena kitai praneš apie Protokolo ir jo peržiūrėto priedo įsigaliojimui reikalingų procedūrų užbaigimą.
         Būčiau dėkingas, jei galėtumėte patvirtinti, ar Europos bendrija sutinka su tokiu laikinu taikymu.“

      Man garbė patvirtinti, kad Europos bendrija pritaria tokiam laikinam taikymui.
      Reiškiu Jums savo didžią pagarbą.

            Bendrijos vardu

         PRIEDAS
         Protokolo, nustatančio Europos Ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d., daliniai pakeitimai
         Protokolo 2 straipsnis pakeičiamas taip:

            „2 straipsnis
            Finansinis įnašas – mokėjimo būdai
            1.   Šio Susitarimo 7 straipsnyje nustatytas finansinis įnašas už 1 straipsnyje nurodytą laikotarpį yra 24 750 000 EUR. Nuo 2008 m. sausio 18 d. finansinis įnašas keičiamas ir yra 28 440 000 EUR už visą Protokolo galiojimo laikotarpį.
            2.   1 dalis taikoma nepažeidžiant šio Protokolo 4, 5, 6, 7 ir 8 straipsnių.
            3.   1 dalyje nurodytą finansinį įnašą, sudarantį 4 125 000 EUR per metus, Bendrija moka tris pirmuosius šio Protokolo taikymo metus. Nuo 2008 m. sausio 18 d. Bendrija moka 1 dalyje numatytą finansinį įnašą, sudarantį 5 355 000 EUR per metus. Nuo 2008 m. sausio 18 d. taikomą finansinį įnašą sudaro 4 095 000 EUR metinė suma, atitinkanti 63 000 tonų per metus orientacinį kiekį, ir 1 260 000 EUR per metus speciali suma, skirta Seišelių žvejybos sektoriaus politikai remti ir įgyvendinti. Ši speciali suma yra neatskiriama Susitarimo 7 straipsnyje nurodyto vienkartinio finansinio įnašo dalis.
            4.   Jei visas Bendrijos laivų metinis tuno sugavimų kiekis Seišelių vandenyse viršija 63 000 tonų, metinis finansinis įnašas padidinamas 65 EUR už kiekvieną sugautą papildomą toną. Tačiau visa metinė Bendrijos mokama suma negali būti daugiau nei dvigubai didesnė už 3 dalyje nurodytą sumą (10 710 000 EUR). Jei Bendrijos laivais sužvejotas kiekis viršija kiekį, kuris atitinka dvigubą bendrą metinę sumą, suma už kiekį, kuriuo viršijama ši riba, išmokama kitais metais.
            5.   Įnašai už pirmuosius metus sumokami ne vėliau kaip 2005 m. rugsėjo 30 d., už ketvirtuosius metus – ne vėliau kaip 2008 m. rugsėjo 30 d., už visus kitus metus – ne vėliau kaip Protokolo sudarymo dieną.
            6.   Atsižvelgiant į 7 straipsnio nuostatas, šio įnašo naudojimas yra išskirtinė Seišelių kompetencija.
            7.   Finansinis įnašas yra pervedamas į Seišelių valstybės iždo sąskaitą, atidarytą Seišelių centriniame banke. Sąskaitos numerį nurodo Seišelių valdžios institucijos.“

         Protokolo 7 straipsnis pakeičiamas taip:

            „7 straipsnis
            Atsakingos žvejybos ir tausojančios žuvininkystės skatinimas Seišelių vandenyse
            1.   Ne mažiau kaip 56 % 2 straipsnio 3 dalyje numatyto ir kasmet nuo 2008 m. sausio 18 d. mokamo finansinio įnašo yra skiriama sektorinei žuvininkystės politikai Seišeliuose apibrėžti ir įgyvendinti, siekiant skatinti atsakingą žvejybą ir tausojančią žuvininkystę jų vandenyse. Šis įnašas administruojamas atsižvelgiant į abiejų Šalių bendru susitarimu nustatytus tikslus ir metines bei daugiametes programas, vykdomas tikslams pasiekti.“

         2, 3, 4 ir 5 dalys nekeičiamos.
         Protokolo priedo pakeitimai
         BENDRIJOS LAIVŲ ŽVEJYBOS SEIŠELIŲ VANDENYSE SĄLYGOS
         I skyrius „Paraiškų licencijai gauti teikimas ir licencijų išdavimas“ pakeičiamas taip:

            „I   SKYRIUS
            PARAIŠKŲ LICENCIJAI GAUTI TEIKIMAS IR LICENCIJŲ IŠDAVIMAS
            1   SKIRSNIS
            Licencijų išdavimas

                        Nuo 1 iki 10 –

                        be pakeitimų.

                        11.

                        Europos bendrijai paprašius ir įrodytu force majeure atveju, laivo licencija pakeičiama nauja licencija likusiam galiojimo laikotarpiui, skirta kitam panašių savybių laivui be jokio papildomo mokesčio. Tačiau jei pakaitinio laivo talpa bruto tonomis (GT) yra didesnė už ankstesniojo laivo, mokesčio skirtumas mokamas pro rata temporis.

                        Nuo 12 iki 14 –

                        be pakeitimų.

                  2   SKIRSNIS
            Licencijavimo sąlygos. Mokesčiai ir avansai

                        1.

                        Licencijos galioja vienerius metus ir gali būti atnaujinamos.

                        2.

                        Nuo 2008 m. sausio 18 d. mokestis už toną Seišelių vandenyse sužvejoto kiekio yra 35 EUR.

                        3.

                        Licencijos išduodamos po to, kai nacionalinėms kompetentingoms institucijoms yra sumokamos standartinės sumos:

                                    —

                                    21 000 EUR už kiekvieną tunų žvejybos seinerį; ši suma atitinka už 600 tonų per metus Seišelių vandenyse sugautų tunų ir tuninių rūšių žuvų mokėtiną sumą,

                                    —

                                    4 200 EUR už kiekvieną paviršinėmis ūdomis žvejojantį laivą, kurio talpa GT didesnė nei 250; ši suma atitinka už 120 tonų per metus Seišelių vandenyse sugautų tunų ir tuninių rūšių žuvų mokėtiną sumą,

                                    —

                                    3 150 EUR už kiekvieną paviršinėmis ūdomis žvejojantį laivą, kurio talpa GT ne didesnė nei 250, ši suma atitinka už 90 tonų per metus Seišelių vandenyse sugautų tunų ir tuninių rūšių žuvų mokėtiną sumą.

                        4.

                        Be pakeitimų.

                        5.

                        Be pakeitimų.

                        6.

                        Jei laivų savininkai nesutinka su SFA pateikta ataskaita, jie gali konsultuotis su moksliniais institutais, atsakingais už sugavimų statistikos tikrinimą, pavyzdžiui, su IRD (Institut de Recherche pour le Développement), IEO (Instituto Español de Oceanografia) ir IPIMAR (Instituto de Investigação das Pescas e do Mar), o vėliau tartis su Seišelių valdžios institucijomis, kurios apie tai praneša Komisijai, siekiant sudaryti galutinę ataskaitą iki einamųjų metų gegužės 31 d. Jei laivų savininkai iki tos dienos nepateikia savo pastabų, SFA pateikta ataskaita laikoma galutine.

                        7.

                        Be pakeitimų.

                        8.

                        Be pakeitimų.

                        9.

                        Be pakeitimų.“

         VI skyrius „Stebėtojai“ pakeičiamas taip:

            „VI   SKYRIUS
            STEBĖTOJAI

                        1.

                        Laivai, kuriems leidžiama žvejoti Seišelių vandenyse pagal šį Susitarimą, Šalims susitarus, kompetentingos regioninės žvejybos organizacijos, o jei ji nepaskiria – Seišelių paskirtus stebėtojus į laivą priima toliau nurodytomis sąlygomis.

                        Nuo 1.1 iki 14 –

                        be pakeitimų.“


title: 2016 m. birželio 6 d. Tarybos sprendimas (ES) 2016/949 dėl Europos Sąjungos bei jos valstybių narių ir Mongolijos pagrindų susitarimo dėl partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Sąjungos ir jos valstybių narių vardu

text:
16.6.2016

               LT

               Europos Sąjungos oficialusis leidinys

               L 159/1

         TARYBOS SPRENDIMAS (ES) 2016/949
   2016 m. birželio 6 d.
   dėl Europos Sąjungos bei jos valstybių narių ir Mongolijos pagrindų susitarimo dėl partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Sąjungos ir jos valstybių narių vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 5 dalimi,
   atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               pagal Akto dėl Kroatijos Respublikos stojimo 6 straipsnio 2 dalį dėl Kroatijos Respublikos prisijungimo prie Europos Sąjungos bei jos valstybių narių ir Mongolijos pagrindų susitarimo dėl partnerystės ir bendradarbiavimo turi būti susitarta sudarant Susitarimo protokolą. Pagal Akto dėl stojimo 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys, turi sudaryti Protokolą;

               (2)

               2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis. Derybos su Mongolija sėkmingai užbaigtos 2014 m. gruodžio 2 d. verbaline nota;

               (3)

               Protokolas turėtų būti pasirašytas su sąlyga, kad bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos ir jos valstybių narių vardu pasirašyti Europos Sąjungos bei jos valstybių narių ir Mongolijos pagrindų susitarimo dėl partnerystės ir bendradarbiavimo protokolą, kuriuo atsižvelgiama į Kroatijos Respublikos įstojimą į Europos Sąjungą (1), su sąlyga, kad Protokolas bus sudarytas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Protokolą Sąjungos ir jos valstybių narių vardu.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 6 d.

            Tarybos vardu

            Pirmininkas

         H.G.J. KAMP

      (1)  Protokolo tekstas bus paskelbtas kartu sprendimu dėl jo sudarymo.


title: 2008/779/EB,Euratomas: 2008 m. spalio 6 d. Tarybos sprendimas dėl naujo Europos Bendrijų Komisijos nario skyrimo

text:
8.10.2008

               LT

               Europos Sąjungos oficialusis leidinys

               L 267/31

      TARYBOS SPRENDIMAS

   2008 m. spalio 6 d.
   dėl naujo Europos Bendrijų Komisijos nario skyrimo
   (2008/779/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 215 straipsnio antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 128 straipsnio antrą pastraipą,
   kadangi:
   2008 m. spalio 3 d. laišku Peter MANDELSON pranešė atsistatydinąs iš Komisijos nario pareigų. Reikia jį pakeisti likusiam kadencijos laikui,
   NUSPRENDĖ:
   1 straipsnis
   Baronienė Catherine Margaret ASHTON OF UPHOLLAND skiriama Komisijos nare laikotarpiui nuo 2008 m. spalio 6 d. iki 2009 m. spalio 31 d.
   2 straipsnis
   Šis sprendimas įsigalioja 2008 m. spalio 6 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. spalio 6 d.

            Tarybos vardu

            Pirmininkė

         C. LAGARDE


title: 2014 m. liepos 15 d. ELPA priežiūros institucijos sprendimas Nr. 303/14/COL, kuriuo, remiantis Europos ekonominės erdvės susitarimo XIII priedo 66n punkte nurodyto teisės akto (2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB, su pakeitimais) 14 straipsnio 6 dalimi, Norvegijai leidžiama nukrypti nuo tam tikrų bendrųjų aviacijos saugos taisyklių [2015/1945]

text:
29.10.2015

               LT

               Europos Sąjungos oficialusis leidinys

               L 283/18

         ELPA PRIEŽIŪROS INSTITUCIJOS SPRENDIMAS
   Nr. 303/14/COL
   2014 m. liepos 15 d.
   kuriuo, remiantis Europos ekonominės erdvės susitarimo XIII priedo 66n punkte nurodyto teisės akto (2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB, su pakeitimais) 14 straipsnio 6 dalimi, Norvegijai leidžiama nukrypti nuo tam tikrų bendrųjų aviacijos saugos taisyklių [2015/1945]
   ELPA PRIEŽIŪROS INSTITUCIJA,

      atsižvelgdama į EEE susitarimo XIII priedo 66n punkte nurodyto teisės akto, t. y.
      2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB, su pakeitimais,
      suderinto su EEE susitarimu prie jo pridėtu 1 protokolu ir 2011 m. gruodžio 19 d. EEE jungtinio komiteto sprendimu Nr. 163/2011, 14 straipsnio 6 ir 7 dalis ir į EEE susitarimo XIII priedo 66ne punkte nurodyto teisės akto, t. y.
      2011 m. lapkričio 3 d. Komisijos reglamento (ES) Nr. 1178/2011, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros, su pakeitimais,
      suderinto su EEE susitarimu prie jo pridėtu 1 protokolu ir 2013 m. liepos 15 d. EEE jungtinio komiteto sprendimu Nr. 146/2013, I priedo FCL.740.A punktą,

   atsižvelgdama į 2014 m. kovo 28 d. ELPA transporto komiteto nuomonę,
   kadangi:

               (1)

               Norvegija prašė leisti taikyti tam tikrą nuostatą, leidžiančią nukrypti nuo bendrųjų aviacijos saugos taisyklių, numatytų taisyklėse, kuriomis įgyvendinamas Reglamentas (EB) Nr. 216/2008;

               (2)

               pagal to reglamento, suderinto su EEE susitarimu, 14 straipsnio 7 dalį ELPA priežiūros institucija, remdamasi Europos aviacijos saugos agentūros rekomendacijomis, įvertino prašomos leidžiančios nukrypti nuostatos taikymo poreikį ir ja užtikrinamos apsaugos lygį. ELPA priežiūros institucija padarė išvadą, kad, jei bus laikomasi tam tikrų sąlygų, šia leidžiančia nukrypti nuostata užtikrinamos apsaugos lygis bus lygiavertis tam, kuris būtų pasiektas taikant bendrąsias aviacijos saugos taisykles. Nukrypti leidžiančios nuostatos vertinimo ir su jos taikymu susijusių sąlygų aprašymas pateiktas šio sprendimo, kuriuo leidžiama taikyti nukrypti leidžiančią nuostatą, priede;

               (3)

               pagal Reglamento (EB) Nr. 216/2008, suderinto su EEE susitarimu, 14 straipsnio 7 dalį apie nukrypti leidžiančią nuostatą, kurią taikyti leista vienai valstybei narei, pranešama visoms valstybėms narėms ir joms taip pat suteikiama teisė taikyti tą nukrypti leidžiančią nuostatą;

               (4)

               pagal 2011 m. gruodžio 19 d. EEE jungtinio komiteto sprendimo Nr. 163/2011 1 straipsnį ir jo priedo 3 punkto a ir e papunkčius terminas „valstybė (-ės) narė (-ės)“, be reglamente vartojamos prasmės, įgyja papildomą prasmę ir reiškia ELPA valstybes, be to, Europos Komisija iš ELPA priežiūros institucijos gautą informaciją apie tokį sprendimą pateikia ES valstybėms narėms;

               (5)

               todėl apie šį sprendimą turėtų būti pranešta visoms ELPA valstybėms ir Europos Komisijai, kad pastaroji jį pateiktų ES valstybėms narėms;

               (6)

               nukrypti leidžiančios nuostatos aprašymas ir su ja susijusios sąlygos turėtų būti tokie, kad kitos valstybės narės, kaip nustatyta Reglamente (EB) Nr. 216/2008, suderintame su EEE susitarimu, galėtų esant toms pačioms aplinkybėms taikyti tą priemonę be papildomo atitinkamai ELPA priežiūros institucijos ar Komisijos patvirtinimo. Vis dėlto valstybės narės, kaip nustatyta Reglamente (EB) Nr. 216/2008, suderintame su EEE susitarimu, turėtų pranešti apie nukrypti leidžiančių nuostatų taikymą, kadangi jos gali daryti poveikį ir kitoms valstybėms;

               (7)

               šiame sprendime numatytos priemonės atitinka ELPA transporto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Norvegijai leidžiama nukrypti nuo Reglamento (ES) Nr. 1178/2011 su pakeitimais I priedo (FCL dalis) FCL.740.A punkto reikalavimų, kaip nustatyta šio sprendimo priede.
   2 straipsnis
   Visos valstybės narės, kaip nurodyta Reglamente (EB) Nr. 216/2008, suderintame su EEE susitarimu, gali taikyti tas pačias 1 straipsnyje nurodytas priemones, kaip nustatyta šio sprendimo priede, jei jos laikosi Reglamento (EB) Nr. 216/2008, suderinto su Susitarimu, 14 straipsnio 6 dalyje nustatytos pareigos apie tai pranešti.
   3 straipsnis
   Šis sprendimas skirtas Norvegijai. Jo tekstas autentiškas tik anglų kalba.
   4 straipsnis
   Apie šį sprendimą pranešama Islandijai, Lichtenšteinui, Norvegijai ir Europos Komisijai.

      Priimta Briuselyje 2014 m. liepos 15 d.

            ELPA priežiūros institucijos vardu

         Helga JÓNSDÓTTIR

            Kolegijos narė

         Xavier LEWIS

            Direktorius

      PRIEDAS

         SU TAM TIKROS KLASĖS KVALIFIKACIJOMS NUSTATYTOMIS SKRYDŽIO VALANDOMIS SUSIJUSI NUOSTATA, LEIDŽIANTI NORVEGIJOS KARALYSTEI NUKRYPTI NUO KOMISIJOS REGLAMENTO (ES) Nr. 1178/2011
          (1)

      1.   PRAŠYMO APRAŠYMAS
      Reglamento (ES) Nr. 1178/2011 I priedo (FCL dalis) FCL.740.A punkto b papunktyje nurodyta:

                     „b)

                     Vienpiločio vieno variklio lėktuvo klasės kvalifikacijos pratęsimas.

                                 1)

                                 Vieno stūmoklinio variklio lėktuvų klasės kvalifikacija ir TMG kvalifikacija. Prašymo teikėjas, siekiantis vienpiločio vieno stūmoklinio variklio klasės lėktuvų kvalifikacijos ar TMG klasės kvalifikacijos pratęsimo, privalo:

                                             i)

                                             per 3 mėnesius iki kvalifikacijos galiojimo pabaigos, dalyvaujant egzaminuotojui, išlaikyti atitinkamos klasės kvalifikacijos patikrinimo egzaminą pagal šios dalies 9 priedėlį arba

                                             ii)

                                             per 12 mėnesių iki kvalifikacijos galiojimo pabaigos atitinkamos klasės lėktuvu išskraidyti 12 valandų skrydžio laiko, įskaitant:

                                                         —

                                                         6 valandas kaip įgulos vadas,

                                                         —

                                                         12 kilimų ir tūpimų bei

                                                         —

                                                         bent vienos valandos mokomąjį skrydį su skrydžio instruktoriumi (FI) arba orlaivių klasės kvalifikacijos instruktoriumi (CRI). Prašymo teikėjui šio skrydžio reikalavimas netaikomas, jei jis išlaikė orlaivių klasės ar tipo kvalifikacijos patikrinimo egzaminą ar įgūdžių patikrinimo egzaminą bet kokios kitos klasės ar tipo lėktuvu.

                                 2)

                                 Jei prašymo teikėjas turi skrydžių virš žemės vieno stūmoklinio variklio klasės lėktuvu kvalifikaciją ir TMG kvalifikaciją, jis gali įvykdyti 1 papunkčio reikalavimus bet kurios klasės orlaiviu, kad būtų pratęstos abi kvalifikacijos.

                                 3)

                                 Vienpiločiai vieno variklio turbosraigtiniai lėktuvai. Prašymo teikėjas, siekiantis vieno variklio turbosraigtinių lėktuvų klasės kvalifikacijos pratęsimo, per 3 mėnesius iki kvalifikacijos galiojimo pabaigos, dalyvaujant egzaminuotojui, privalo išlaikyti atitinkamos klasės kvalifikacijos patikrinimo egzaminą pagal šios dalies 9 priedėlį.“

      2013 m. gruodžio 6 d. raštu Norvegijos Karalystės Vyriausybė (toliau – Norvegija) pranešė ELPA priežiūros institucijai ir Europos aviacijos saugos agentūrai (toliau – Agentūra) apie savo ketinimą, remiantis Reglamento (EB) Nr. 216/2008 su pakeitimais (2) 14 straipsnio 6 dalimi, nukrypti nuo šios Reglamento (ES) Nr. 1178/2011 nuostatos.
      2.   PRAŠYMO VERTINIMAS
      2.1.   Poreikis

      ELPA priežiūros institucija mano, jog leisti įskaityti tam tikrą nustatytą skrydžio lėktuvais, kuriems reikalinga skrydžių virš žemės ir jūros vieno stūmoklinio variklio klasės lėktuvu (toliau – SEP) kvalifikacija, laiką siekiant pratęsti abiejų rūšių kvalifikaciją atsižvelgiant į patirtį, yra tinkama. Reglamente (ES) Nr. 1178/2011 ši situacija nereglamentuojama ir amfibijų pilotų atveju trūksta aiškumo, todėl licencijų turėtojams užkraunama nereikalinga našta.
      2.2.   Apsaugos lygio lygiavertiškumas

      Norvegija nurodė šias priežastis, kuriomis grindžia poreikį taikyti nuostatą, leidžiančią nukrypti nuo atitinkamos taisyklės: kad pilotas galėtų skraidyti vieno stūmoklinio variklio lėktuvu, jo licencijoje pagal FCL dalį turi būti nurodyta galiojanti (SEP) orlaivių klasės kvalifikacija. FCL dalyje išdėstytos nuostatos, susijusios su dviejų rūšių SEP orlaivių klasės kvalifikacija: SEP (skrydžiai virš žemės) kvalifikacija – sausumos lėktuvams (su ratų ar slidžių važiuokle) ir SEP (skrydžiai virš jūros) – hidroplanams (valtiniams arba plūdiniams). FCL dalyje nedaroma konkrečios nuorodos į lėktuvus amfibijas (kurių konfigūraciją galima keisti skrydžio metu ir kuriais galima skraidyti kaip sausumos lėktuvais arba hidroplanais). Be to, pilotas, pageidaujantis pratęsti su bet kurios rūšies SEP klasės kvalifikacija susijusių teisių galiojimą, turi atitikti Reglamento (ES) Nr. 1178/2011 I priedo (FCL dalis) FCL.740.A punkto b papunktyje nustatytus reikalavimus.
      Norvegija taip pat pareiškė, kad pagal jos taisykles abiejų rūšių kvalifikacijos galiojimo pratęsimo reikalavimus galima įvykdyti naudojant lėktuvą amfibiją, kuriuo skraidoma kaip sausumos lėktuvu arba hidroplanu. Lėktuvo amfibijos savybės bus tos pačios kaip ir skrydžio maršrutu valandoms išskraidyti naudojamo lėktuvo. Skiriasi tik riedėjimo, kilimo ir tūpimo (tūpimo ant vandens) etapai. FCL.740.A punkto b papunkčio 2 dalies nuostatomis jau pripažįstama, kad į patirtį, įgytą skraidant SEP (skrydžiai virš žemės) ar TMG klasės lėktuvais, gali būti atsižvelgta pratęsiant tiek SEP, tiek TMG klasės kvalifikaciją. Reikalavimuose turėtų atsispindėti, kokias požymiais klasės yra panašios ir skiriasi.
      Išnagrinėjusi prašymą dėl nukrypti leidžiančios nuostatos, Agentūra sutiko su tuo, jog nebūtina reikalauti, kad pilotas, turintis abiejų orlaivių klasių kvalifikaciją, būtų išskraidęs visą FCL.40.A punkto b papunktyje nustatytą valandų skaičių ir sausumos lėktuvais, ir hidroplanais, ir taip licencijos turėtojui užkraunama nepagrįsta našta.
      Be to, Agentūra atkreipė dėmesį, kad vykdant FCL.002 punkte numatytas taisyklių nustatymo užduotis, jau pasiūlyta iš dalies pakeisti FCL.740.A punkto b papunkčio nuostatą ir įtraukti nuostatas dėl pilotų, turinčių tiek SEP (skrydžiai virš žemės), tiek SEP (skrydžiai virš jūros) klasės kvalifikaciją, kvalifikacijų pratęsimo atsižvelgiant į patirtį.
      Todėl Agentūra savo rekomendacijose dėl Reglamento (EB) Nr. 216/2008 14 straipsnio 6 dalies taikymo padarė išvadą, kad Norvegijos pasiūlymu bus užtikrinama lygiaverčio lygio apsauga.
      3.   NUKRYPTI LEIDŽIANČIOS NUOSTATOS APRAŠYMAS
      Siūloma nuostata, leidžiančia nukrypti nuo Reglamento (ES) Nr. 1178/2011 I priedo (FCL dalis) FCL.740.A punkto b papunkčio nuostatų, siekiama suteikti galimybę įgulos vadams penkias iš šešių skrydžio vienos klasės lėktuvu valandų įskaityti kaip skrydžio valandas kitos klasės lėktuvu.
      Tokiu būdu Reglamento (ES) Nr. 1178/2011 I priedo (FCL dalis) FCL.740.A punkto b papunkčio 3 dalies nuostatos taikomos kartu su šia pastraipa:

                     „3.

                     Jei prašymo teikėjas turi skrydžių virš žemės vieno stūmoklinio variklio klasės lėktuvu kvalifikaciją ir skrydžių virš jūros vieno stūmoklinio variklio klasės lėktuvu kvalifikaciją, jis gali būti pripažintas atitinkančiu FCL.740.A punkto b papunkčio 1 dalies ii punkto reikalavimus, kad būtų pratęstos abi kvalifikacijos, jei per 12 mėnesių iki kvalifikacijos galiojimo pabaigos vieno stūmoklinio variklio klasės lėktuvu jis bus išskraidęs 12 valandų, įskaitant:

                                 —

                                 6 valandas kaip vieno stūmoklio variklio klasės lėktuvo įgulos vadas, iš kurių skrydis sausumos lėktuvu arba lėktuvu amfibija, kuriuo skraidoma kaip sausumos lėktuvu, sudaro bent vieną valandą ir skrydis hidroplanu arba lėktuvu amfibija, kuriuo skraidoma kaip hidroplanu, sudaro bent vieną valandą, ir

                                 —

                                 12 kilimų ir tūpimų sausumoje ir 12 kilimų ir tūpimų ant vandens, ir

                                 —

                                 bent vienos valandos mokomąjį skrydį su skrydžio instruktoriumi (FI) arba orlaivių klasės kvalifikacijos instruktoriumi (CRI). Šis mokomasis skrydis gali būti atliktas vieno stūmoklinio variklio lėktuvu, hidroplanu arba lėktuvu amfibija. Prašymo teikėjui netaikomas reikalavimas atlikti šį skrydį, jei jis yra išlaikęs orlaivių klasės ar tipo kvalifikacijos patikrinimo egzaminą, įgūdžių patikrinimo egzaminą ar gebėjimų vertinimo egzaminą bet kokios kitos klasės ar tipo lėktuvu.“

      4.   NUKRYPTI LEIDŽIANČIOS NUOSTATOS TAIKYMO SĄLYGOS
      Ši nukrypti leidžianti nuostata taikoma licencijų, išduotų pagal Reglamento (ES) Nr. 1178/2011 I priedą (FCL dalis), turėtojams.
      5.   VISUOTINIS NUKRYPTI LEIDŽIANČIOS NUOSTATOS TAIKYMAS
      Šią nukrypti leidžiančią nuostatą gali taikyti visos ELPA valstybės, jei tenkinamos 4 dalyje išdėstytos sąlygos.

         (1)  EEE susitarimo XIII priedo 66ne punkte nurodytas teisės aktas (2011 m. lapkričio 3 d. Komisijos reglamento (ES) Nr. 1178/2011, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros, su pakeitimais), suderintas su EEE susitarimu prie jo pridėtu 1 protokolu.

         (2)  EEE susitarimo XIII priedo 66n punkte nurodytas teisės aktas (2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB su pakeitimais), suderintas su EEE susitarimu prie jo pridėtu 1 protokolu.


title: 2010/610/BUSP: 2010 m. spalio 8 d. Politinio ir saugumo komiteto sprendimas EUSEC/2/2010 dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) vadovo paskyrimo

text:
9.10.2010

               LT

               Europos Sąjungos oficialusis leidinys

               L 266/61

         POLITINIO IR SAUGUMO KOMITETO SPRENDIMAS EUSEC/2/2010
   2010 m. spalio 8 d.
   dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) vadovo paskyrimo
   (2010/610/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2010 m. rugsėjo 21 d. Tarybos sprendimą 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) (1), ypač į jo 8 straipsnį,
   atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi pagal Sprendimo 2010/565/BUSP 8 straipsnį Taryba įgaliojo Politinį ir saugumo komitetą (PSK), inter alia, priimti sprendimus dėl misijos vadovo paskyrimo,
   PRIĖMĖ ŠĮ SPRENDIMĄ:
   1 straipsnis
   António MARTINS skiriamas Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) vadovu.
   2 straipsnis
   Šis sprendimas įsigalioja 2010 m. spalio 1 d.

      Priimta Briuselyje 2010 m. spalio 8 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 248, 2010 9 22, p. 59.


title: 2011/287/ES: 2011 m. gegužės 13 d. Tarybos sprendimas, kuriuo nustatoma pozicija, kurios Europos Sąjunga laikysis Pasaulio prekybos organizacijos Generalinėje taryboje dėl Vanuatu Respublikos stojimo į Pasaulio prekybos organizaciją

text:
19.5.2011

               LT

               Europos Sąjungos oficialusis leidinys

               L 132/14

         TARYBOS SPRENDIMAS
   2011 m. gegužės 13 d.
   kuriuo nustatoma pozicija, kurios Europos Sąjunga laikysis Pasaulio prekybos organizacijos Generalinėje taryboje dėl Vanuatu Respublikos stojimo į Pasaulio prekybos organizaciją
   (2011/287/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               1995 m. liepos 7 d. Vanuatu Respublikos Vyriausybė pateikė prašymą prisijungti prie Pasaulio prekybos organizacijos steigimo sutarties pagal tos sutarties XII straipsnį.

               (2)

               Siekiant susitarti dėl Vanuatu Respublikai ir visoms PPO narėms priimtinų stojimo sąlygų, 1995 m. liepos 11 d. įsteigta Vanuatu stojimo į PPO darbo grupė.

               (3)

               Komisija Sąjungos vardu derėjosi dėl išsamaus Sąjungai ypač svarbių Vanuatu Respublikos prisiimamų rinkos atvėrimo įsipareigojimų rinkinio.

               (4)

               Šie įsipareigojimai yra įtraukti į Vanuatu Respublikos stojimo į PPO protokolą.

               (5)

               Tikimasi, kad stojimas į PPO turės teigiamo ir ilgalaikio poveikio Vanuatu Respublikos ekonominės reformos procesui bei tvariam vystymuisi.

               (6)

               Todėl šis Stojimo protokolas turėtų būti patvirtintas.

               (7)

               PPO steigimo sutarties XII straipsnyje nustatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO Ministrų konferencija. PPO steigimo sutarties IV straipsnio 2 dalyje nustatyta, kad kai nevyksta Ministrų konferencijos susirinkimai, jos funkcijas vykdo Generalinė taryba.

               (8)

               Todėl būtina nustatyti poziciją, kurios Generalinėje taryboje laikysis Sąjunga,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga laikysis PPO Generalinėje taryboje dėl Vanuatu Respublikos stojimo į PPO, yra pritarti stojimui.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gegužės 13 d.

            Tarybos vardu

            Pirmininkas

         MARTONYI J.